《题罗源尉廨壁》
宋代·李洪

坐来山气结层阴，解橐迎凉濯暑襟。
赖有新诗成独讽，惜无喜客伴孤斟。
绿荷翻雨倾珠碎，翠竹摇风引凤吟。
习射更思矍相圃，丽龟试看仆姑金。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。